Sådan søger du om hjælpemidler - Thisted Kommune
Har du eller dit barn et handicap, eller er du ældre med en varig nedsat funktionsevne, kan du søge tilskud til hjælpemidler, forbrugsgoder og nødvendig boligindretning
Du skal søge hos kommunen
Tilskud til nødvendige boligændringer
Post og pakker leveret til døren
Ansøg om hjælpemiddel Ansøg om briller, kontaktlinser, øjenprotese Ansøg om kropsbårne hjælpemidler Ansøg om armprotese/benprotese Ansøgning svagsynsoptik Ansøg om info-tek hj.midler Min e-journal Hvem kan søge om hjælpemidler? Du eller dit barn med et varigt fysisk eller psykisk handicap kan blive aflastet i hverdagen med hjælpemidler. Hvis du søger og kommunen bevilger et hjælpemiddel, kan du enten låne det gratis eller du får tilskud til, at du selv kan købe det.
Det kan fx være en kørestol, et gangstativ eller et forhøjet toiletsæde. Det kan også være kropsbårne hjælpemidler, som et høreapparat, en paryk, et brokbind, et støttekorset, diabetiker- og stomihjælpemidler m.m.
Det er gratis for dig at låne hjælpemidlet af kommunen, og din egen økonomi har ikke indflydelse på, om du kan få, eller hvor meget du kan få i tilskud. Tilskuddet er desuden skattefrit. Du skal søge hos kommunen Ønsker du at søge om tilskud til hjælpemidler, forbrugsgoder eller særlige boligindretninger, skal du søge hos kommunen. I mange kommuner kan du søge digitalt, og i alle kommuner kan du sende en udfyldt blanket.
Hver enkelt kommune har selvstændigt fastlagt de tilbud, der er til rådighed for borgerne i kommunen. Det kaldes kommunens serviceniveau. I praksis betyder det, at ydelser og tilbud varierer fra kommune til kommune. 10 gode råd til borgeren (nyt vindue) Hjælpemidler, uddannelse og arbejde Skal du bruge hjælpemidler på dit uddannelsessted, skal du kontakte uddannelsesstedet. Gerne i god tid inden skoleåret begynder, eller det er semesterstart.
Fritvalgsordning Der er visse muligheder for, at du selv kan vælge, hvor du køber dit hjælpemiddel.
Med "Fritvalgsordningen" kan du i stedet vælge et produkt fra en privat forhandler.
Du kan dog højst få refunderet et beløb svarende til den pris, kommunen kunne have anskaffet hjælpemidlet til, og det må ikke være identisk med det hjælpemiddel, som kommunen kan skaffe. Hjælpemidler, som ikke skal leveres tilbage Det er typisk kropsbårne og personligt tilpassede hjælpemidler, du ikke skal levere tilbage til kommunen, fx:
kropsbårne synshjælpemidler til personer med en varig øjenlidelse.
Er der tale om hjælpemidler, der er ordineret som led i en hospitalsbehandling, vil sygehuset normalt udlevere dem til låns.
I nogle tilfælde kan du få din egenbetaling tilbage, når du tilbageleverer dit hjælpemiddel. Værdiforringelsen, der følger af brugen af hjælpemidlet, bliver dog trukket fra det oprindelige ekstrabeløb, du ydede for at få et dyrere produkt.
Genansøgning af hjælpemiddel Hvis du skal have udskiftet dit hjælpemiddel og er i samme situation, behøver du ikke igen at lave en ansøgning fra bunden. I stedet kan du udfylde en erklæring på tro og love.
I Socialministeriets vejledning kan du se de aktuelle tilskud til hjælpemidler. Vejledning: Satser på det sociale område 2013 (nyt vindue) Tilskud til høreapparat Betingelsen for at få tilskud til høreapparat er, at du er blevet undersøgt, rådgivet og har fået en henvisning fra en ørelæge. Du kan vælge, om du vil købe et apparat hos en privat forhandler eller få det via det offentlige. Et apparat fra det offentlige er gratis. Vælger du at købe det selv hos en privat forhandler, kan du få et tilskud på op til 4.000 kr. (2013) for behandling af et øre og op til 6.350 kr. (2013) for begge ører. Tilskuddet dækker også høreprøve, høreapparat og tilpasning.
Med mindre du med tiden får en meget dårligere hørelse, kan du kun få tilskud én gang inden for en periode på fire år. Du skal søge om tilskud, før du køber apparatet, og den private forhandler skal være godkendt. Fra 1. januar 2013 er høreapparater overgået fra kommunen til regionen.
Du kan se de aktuelle ventetider på undersøgelse på venteinfo.dk
venteinfo.dk (nyt vindue) Tilskud til ortopædisk fodtøj For ortopædisk fodtøj til voksne er der en egenbetaling på 810 kr. (2013)
For ortopædisk fodtøj til børn er der en egenbetaling på 440 kr. (2013)
Tilskud til forbrugsgoder Forbrugsgoder er produkter, som massefremstilles og forhandles bredt til almindeligt brug i befolkningen. Du kan få tilskud til visse forbrugsgoder, hvis du har et varigt fysisk eller psykisk handicap. Kommunen skal yde støtte til forbrugsgodet, hvis det i væsentlig grad kan afhjælpe dig, lette dagligdagen i dit hjem, eller hvis det er nødvendigt, for at du kan udøve et erhverv.
Du kan få tilskud, hvis din udgift til forbrugsgodet er over 500 kr. (2013). Tilskuddet udgør 50 pct. af et almindeligt standardprodukt af den pågældende art. Hvis du grundet dit handicap behøver et forbrugsgode, som er dyrere end et almindeligt standardprodukt, betaler kommunen de nødvendige merudgifter.
Din personlige økonomi har ikke indflydelse på, om du kan få, og hvor meget du kan få i tilskud. Tilskuddet er skattefrit. Tilskud til nødvendige boligændringer Hvis du har et varigt fysisk eller psykisk handicap, kan du få hjælp til indretningen af din bolig, så din bolig passer bedre til dig og dine behov. Det kan fx være sænkning af dit køkkenbord, opsætning af særlige greb i badeværelset og lign.
Post og pakker leveret til døren Du har mulighed for at få din post leveret til døren, hvis du ikke selv kan tømme din postkasse på grund af funktionsnedsættelse. Kommunen kan hjælpe dig med at få dispensation fra de almindelige regler for aflevering af post. Du kan læse mere om ordningen på borger.dk.
Post til døren Hvis du vil klage Hvis du ønsker at klage over kommunens afgørelse, skal du sende din klage til kommunen inden fire uger. Kommunen har da fire uger til at genvurdere din sag.
Hvis kommunen fastholder den oprindelige afgørelse, skal kommunen sende klagen videre til det Sociale Nævn sammen med papirerne i din sag.
på hospitalets forskellige afdelinger. Læs mere på borger.dk om at søge aktindsigt og om offentlighed i forvaltningen. Det Sociale Nævn (nyt vindue)
Den Uvildige Konsulentordning på Handicapområdet, DUKH (nyt vindue) Aktindsigt i patientjournal Offentlighed i forvaltningen Transport for personer med handicap LovgivningHvad siger loven?Reglerne for tildeling af hjælpemidler og tilskud til forbrugsgoder kan du finde i hjælpemiddelbekendtgørelsen. Hjælpemiddelbekendtgørelsen (nyt vindue)
HuskelisteHuskelisteHvis du skal have hjælp fra det offentlige til et hjælpemiddel eller til ændringer i din bolig, skal du søge og have en bevilling først.
Du skal forklare, eventuelt dokumentere, at du har et varigt handicap eller sygdom.
Din personlige økonomi har ikke betydning, og du skal ikke betale skat af tilskuddet.